หมอใหญ่กรุงเก่า : เชิญชวนเยาวชนเข้าศึกษาต่อหลักสูตรประกาศนียบัตรวิชาชีพชั้นสูงสาธารณสุขศาสตร์ (ทันตสาธารณสุข)

นพ.สมพงษ์ บุญสืบชาติ นายแพทย์สาธารณสุขจังหวัดพระนครศรีอยุธยา เปิดเผยว่า
กระทรวงสาธารณสุข ได้กำหนดให้มีการรับสมัครและคัดเลือกบุคคลเข้าศึกษาหลักสูตรประกาศนียบัตรวิชาชีพชั้นสูงสาธารณสุขศาสตร์ (ทันตสาธารณสุข) เพื่อปฏิบัติงาน
ในโรงพยาบาลส่งเสริมสุขภาพตำบล โดยมีวัตถุประสงค์เพื่อผลิตจ้าพนักงานทันตสาธารณสุขเพิ่มในพื้นที่ขาดแคลน ในการแก้ปัญหาสุขภาพช่องปากของประชาชนในชุมชน ซึ่งผู้ที่ต้องการจะเข้าศึกษาต่อในหลักสูตรดังกล่าวจะต้องเป็นผู้ที่สำเร็จการศึกษาระดับมัธยมศึกษาตอนปลาย,
เป็นผู้มีภูมิลำเนาตามทะเบียนบ้านอยู่ในอำเภอที่ตั้งของโรงพยาบาลส่งเสริมสุขภาพตำบล
ที่มีโควต้าให้เข้าศึกษาไม่น้อยกว่า ๑ ปี หรือ บิดา มารดา หรือผู้ปกครองโดยชอบธรรมตามกฏหมาย มีภูมิลำเนาตามทะเบียนบ้านอยู่ในอำเภอที่ตั้งของโรงพยาบาลส่งเสริมสุขภาพตำบล
ที่มีโควต้าให้เข้าศึกษา ไม่น้อยกว่า ๕ ปี,มีสัญชาติไทย อายุไม่ต่ำกว่า ๑๖ ปี และไม่เกิน
๓๕ ปีบริบูรณ์ นับถึงวันเปิดภาคการศึกษา,เป็นผู้ที่มีสุขภาพร่างกายและจิตใจสมบูรณ์
มีบุคลิกภาพที่เหมาะสม ไม่เป็นอุปสรรค์ต่อการศึกษาและการประกอบวิชาชีพ,ไม่เคยต้องโทษในคดีอาญา,ถ้าเป็นชายต้องไม่เป็นผู้ถูกคัดเลือกเข้ารับราชการทหารในเดือนเมษายน ๒๕๕๕ และไม่เป็นภิกษุสามเณรตามคำสั่งมหาเถรสมาคม เรื่อง ห้ามภิกษุ สามเณรเรียนวิชาชีพ หรือสอบแข่งขัน หรือสอบคัดเลือกอย่างคฤหัสถ์ พ.ศ.๒๕๒๑ และมีผลการเรียนเฉลี่ยสะสมตลอดหลักสูตรมัธยมศึกษาตอนปลาย (GPAX) ไม่น้อยกว่า ๒.๐๐ และ GPA กลุ่มสาระวิชาวิทยาศาสตร์ และคณิตศาสตร์ ไม่น้อยกว่า ๒.๐๐

โดยจะเปิดรับสมัครระหว่างวันที่ ๒-๒๐ เมษายน ๒๕๕๕ หากผู้ปกครองท่านใดสนใจให้บุตรหลานเข้าศึกษาในหลักสูตรดังกล่าว สามารถสมัครได้ที่ กลุ่มงานทันตสาธารณสุข สำนักงานสาธารณสุขจังหวัดพระนครศรีอยุธยา โทร ๐-๓๕๒๔-๑๕๒๐ ต่อ ๑๑๔
เวลา ๘.๓๐-๑๖.๓๐ น. ทุกวันทำการ

ข่าว : อลิษา พลเดช

กลุ่มงานประชาสัมพันธ์ สำนักงานสาธารณสุขจังหวัดพระนครศรีอยุธยา โทร ๐-๓๕๒๔-๑๕๒๐ ต่อ ๑๑๐

ข่าว : อลิษา พลเดช

กลุ่มงานประชาสัมพันธ์ สำนักงานสาธารณสุขจังหวัดพระนครศรีอยุธยา

โทร ๐-๓๕๒๔-๑๕๒๐ ต่อ ๑๑๐